শেংগেন অঞ্চল

শেংগেন অঞ্চল বা শেনজেন অঞ্চল ( ) ২৯টি ইউরোপীয় রাষ্ট্র নিয়ে গঠিত একটি উন্মুক্ত সীমান্ত ব্যবস্থাভিত্তিক অঞ্চল, যে রাষ্ট্রগুলি আনুষ্ঠানিকভাবে তাদের পারস্পরিক সীমান্তগুলিতে সীমান্ত নিয়ন্ত্রণ বন্ধ করে দিয়েছে। শেংগেন অঞ্চলটি ইউরোপীয় ইউনিয়নের বৃহত্তর মুক্তি, নিরাপত্তা ও ন্যায়বিচার অঞ্চল নীতির একটি উপাদান। আন্তর্জাতিক ভ্রমণের ক্ষেত্রে ইউরোপীয় ইউনিয়নের অংশীদারি ভিসা নীতির অধীনে শেংগেন অঞ্চল মূলত একটি একক আইনি এখতিয়ারভুক্ত অঞ্চল হিসাবে কাজ করে। ১৯৮৫ সালে লুক্সেমবার্গের শেংগেন শহরে স্বাক্ষরিত শেংগেন চুক্তি ও ১৯৯০ সালে স্বাক্ষরিত শেংগেন সমঝোতার নামানুসারে সমগ্র অঞ্চলটির নাম "শেংগেন অঞ্চল" রাখা হয়।

আয়ারল্যান্ড ও সাইপ্রাস বাদে ইউরোপীয় ইউনিয়নের ২৭টি সদস্য রাষ্ট্রের মধ্যে অদ্যাবধি ২৫টি শেংগেন অঞ্চলের সাথে যুক্ত হয়েছে। সর্বশেষ ২০২৪ সালের ৩১শে মার্চ বুলগেরিয়া ও রোমানিয়া অঞ্চলটিতে যোগ দিয়েছে, তবে তারা কেবলমাত্র সামুদ্রিক ও আকাশ সীমান্ত উন্মুক্ত করেছে, স্থলসীমান্ত নয় (ভবিষ্যৎ চুক্তিসাপেক্ষে যেগুলি খুলে দেওয়া হতে পারে)। তবে সাইপ্রাস ২০২৫ সালের শেষে শেংগেন অঞ্চলের অংশ হওয়ার লক্ষ্য স্থির করেছে দেশটি শেংগেন অঞ্চলে যোগদানে প্রতিশ্রুতিবদ্ধ হলেও ১৯৭৪ সাল থেকে তুরস্কের উত্তর সাইপ্রাস আক্রমণ ও দখলের সময় থেকে চলে আসা রাজনৈতিক জন্য প্রজাতন্ত্রী সাইপ্রাসের যোগদান জটিল হয়ে পড়েছে। আয়ারল্যান্ড শেংগেন নীতি প্রত্যাহার করেছে এবং এর পরিবর্তে নিজস্ব ভিসা নীতি প্রয়োগ করছে। ডেনমার্ক  বৃহত্তর  মুক্তি, নিরাপত্তা ও ন্যায়বিচার অঞ্চল সংক্রান্ত নীতি প্রত্যাহার করলেও আন্তঃসরকারি ভিত্তিতে শেংগেন আকি (Schengen acquis) গ্রহণ করেছে, ফলে এটি শেংগেন অঞ্চলভুক্ত। কিন্তু এই প্রত্যাহারের কারণে ডেনমার্ক শেংগেন অঞ্চলে প্রযুক্ত আইন বা বিধানের  সংযোজন বা বাতিলকরণের উপরে ভোটদানের ক্ষমতা রাখে না।

ইউরোপীয় ইউনিয়নের সদস্যদের পাশাপাশি ইউরোপীয় মুক্ত বাণিজ্য সংঘের সমস্ত সদস্য রাষ্ট্র (আইসল্যান্ড, নরওয়ে, লিশটেনস্টাইন ও সুইজারল্যান্ড) ইউরোপীয় ইউনিয়নের সাথে সংযুক্তিমূলক চুক্তি স্বাক্ষর করে শেংগেন অঞ্চলের অংশ হয়েছে। অধিকন্তু, চারটি অতিক্ষুদ্র রাষ্ট্র (অ্যান্ডোরা, ভ্যাটিকান সিটি, মোনাকো ও সান মারিনো) কার্যত শেংগেন অঞ্চলের সদস্য, কেননা এগুলি আকারে খুবই ক্ষুদ্র এবং এগুলির পক্ষে সক্রিয়ভাবে সীমান্ত নিয়ন্ত্রণ করা দুরূহ।

শেংগেন অঞ্চলের জনসংখ্যা ৪৫ কোটিরও বেশি এবং এর আয়তন প্রায় । পেশাগত কাজের জন্য দৈনিক প্রায় ১৭ লক্ষ ব্যক্তি শেংগেন অঞ্চলের অভ্যন্তরীণ সীমান্তগুলি অতিক্রম করে থাকে। কিছু অঞ্চলে এই আন্তর্জাতিক নিত্যযাত্রীরা কর্মশক্তির এক-তৃতীয়াংশ পর্যন্ত হতে পারে। ২০১৫ সালে শেংগেন অঞ্চলে প্রায় ১৩০ কোটি সীমান্ত পারাপার ঘটেছিল। এর মধ্যে সড়কপথে মোট ২ লক্ষ ৮০ হাজার কোটি ইউরো মূল্যের মাল পরিবহনের জন্য ৫ কোটি ৭০ লাখ সীমান্ত পারাপার ঘটেছিল। ভৌগোলিক অবস্থা, বাণিজ্যিক অংশীদারিত্ব এবং অন্যান্য কারণের উপর নির্ভর করে শেংগেন অঞ্চলের সুবাদে বাণিজ্য করার ব্যয় ০.৪২% থেকে ১.৫৯% পর্যন্ত হ্রাস পায়। শেংগেন এলাকার বাইরের দেশগুলিও এ কারণে উপকৃত হয়। শেংগেন রাষ্ট্রগুলি শেংগেন-ভুক্ত নয় এমন রাষ্ট্রগুলির সাথে সীমান্ত নিয়ন্ত্রণ জোরদার করেছে।

বর্তমান সদস্য
রাষ্ট্র আয়তন(বর্গ কিলোমিটার) জনসংখ্যা() স্বাক্ষরের তারিখ প্রথম প্রয়োগের তারিখ(গ্রিনল্যান্ড ও ফারো দ্বীপপুঞ্জ বাদে)(নির্ভরশীল অঞ্চল বাদে)(ক্যারিবীয় অঞ্চল বাদে)(নির্ভরশীল অঞ্চল বাদে) (অলান্ড সহ)<small>(সমুদ্রপার অঞ্চল বাদে) (ক্যানারি দ্বীপপুঞ্জ সহ)

টীকা

তথ্যসূত্র

বহিঃসংযোগ
 Schengen, Borders & Visas, Visa policy (europa.eu)
 Calculator of travel days remaining under a Schengen short-stay visa (ec.europa.eu) Retrieved 2 March 2014.



বিষয়শ্রেণী:আন্তর্জাতিক সীমান্ত পারাপার
বিষয়শ্রেণী:আন্তর্জাতিক ভ্রমণ নথিপত্র
বিষয়শ্রেণী:ইউরোপে আইন প্রয়োগ
বিষয়শ্রেণী:১৯৯৫-এ ইউরোপে প্রতিষ্ঠিত